afrikaaner
Store norske leksikon,Historie,Verdens historie og samtidshistorie,Afrika,Sør-Afrikas historie
Afrikaaner er en betegnelse på den delen av befolkningen i det sørlige Afrika som stammer fra de tidlige særlig nederlandske, men også franske og tyske, innvandrerne, og som snakker språket afrikaans.
I Sør-Afrika bor det drøyt 2,7 millioner afrikaaner, og disse utgjør litt mer enn halvparten av landets hvite befolkning. Namibia, Zambia, Botswana og eSwatini (Swaziland) har også en mindre andel afrikaaner i befolkningen.Afrikaanerne har tidligere blitt kalt «Afrikas hvite stamme». De føler gjerne at de hører hjemme i Sør-Afrika, og de har ikke, slik mange av de engelsktalende hvite, noe annet «hjemland» å reise til. Afrikaanerne har derfor alltid sterkt holdt på sin kultur og sitt krav på retten til å leve i Sør-Afrika, helt fra boerkrigene mot britene til under og etter apartheidregimet. Generelt sett er afrikaanerne derfor den mest konservative delen av de hvite sørafrikanerne, og det var under afrikaanernes styre apartheidpolitikken ble satt ut i livet. Les mer i Store norske leksikon boere Sør-Afrikas historie Sør-Afrikas befolkning